**ΑΠΟΣΠΑΣΜΑ**

Από τα πρακτικά της με αριθμ**.7/18-4-16**

συνεδρίασης του Δημοτικού Συμβουλίου Νάουσας

**Αριθμός απόφασης 102/2016**

**Περίληψη:**

**Έγκριση ή μη συζήτησης θεμάτων προ ημερησίας διάταξης**

Στη Νάουσα και στο Δημοτικό κατάστημα, σήμερα 18η του μηνός Απριλίου 2016 ημέρα Δευτέρα και ώρα 18.00**,** συνήλθε σε τακτική δημόσια συνεδρίαση το Δημοτικό Συμβούλιο Νάουσας ύστερα από την με αριθμ. πρωτ.7736/14-4-16 πρόσκληση του Προέδρου, που επιδόθηκε σε όλα τα μέλη του Συμβουλίου και στον Δήμαρχο, σύμφωνα με τις διατάξεις του άρθρου 67 Ν. 3852/2010 (ΦΕΚ Α΄ 87).

Διαπιστώθηκε ότι υπάρχει νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 μέλη και ονομαστικά:

 **ΠΑΡΟΝΤΕΣ ΑΠΟΝΤΕΣ**

 **Δημοτικοί Σύμβουλοι Δημοτικοί Σύμβουλοι**

1. Αποστόλου Απόστολος , Πρόεδρος 1. Λογδανίδης Ευστάθιος
2. Πασχούλα Χρυσούλα 2.Αδαμίδης Παύλος
3. Δάγγας Στέλλιος 3.Καρτσιούνης Γεώργιος
4. Μάντσιος Δημήτριος
5. Παρθενόπουλος Ιωάννης
6. Σέπκας Δημήτριος
7. Λαζαρίδου Δέσποινα
8. Παντζαρτζίδης Αθανάσιος
9. Μπίλης Προκόπιος οι οποίοι δεν προσήλθαν
10. Τζουβάρας Βασίλειος αν και νόμιμα κλήθηκαν
11. Γαϊτανίδης Θεόδωρος
12. Βαλσαμίδης Σταύρος
13. Ορδουλίδης Θωμάς (Μάκης)
14. Κουτσογιάννης Νικόλαος
15. Μαλάκη-Δελητζάκη Αθηνά
16. Τάκη-Τζέπου Ελπίδα (Νάντια)
17. Αραμπατζή Στεργιανή (Στέλλα)
18. Καρανάτσιος Θεόδωρος (Δώρης)
19. Τορορή Μαρία
20. Καραμπατζός Αναστάσιος
21. Μπαλτατζίδου Θεοδώρα (Δώρα)
22. Βασιλείου Γεώργιος
23. Τσαγκαλίδου-Τσεχελίδου Παρθένα
24. Γιαννούλης Ιωάννης
25. Γκαρνέτας Ιωάννης
26. Βαδόλας Εμμανουήλ
27. Τριανταφύλλου Γεώργιος
28. Ρίζος Δημήτριος
29. Δημησκής Δημήτριος
30. Λακηνάνος Αγγελάκης

 **Παρόντες: Πρόεδροι Δημοτικών / Τοπικών Κοινοτήτων**

 1. Στογιάννης Χρήστος Τ.Κ. ΚΟΠΑΝΟΥ

 2. Μωυσίδης Αναστάσιος Τ.Κ.ΡΟΔΟΧΩΡΙΟΥ

 3. Σιδηρόπουλος Δημήτριος Τ.Κ. ΧΑΡΙΕΣΣΑΣ

 **Απόντες: Πρόεδροι Δημοτικών / Τοπικών Κοινοτήτων**

 1. Καλπαξίδου Σοφία Δ.Κ. ΝΑΟΥΣΑΣ

 2. Πασχούλας Βασίλειος Τ.Κ.ΑΡΚΟΧΩΡΙΟΥ

 3. Σπαθόπουλος Ευθύμιος Τ.Κ.ΑΓΓΕΛΟΧΩΡΙΟΥ

4. Θεοδοσιάδης Θεόδωρος Τ.Κ.ΓΙΑΝΝΑΚΟΧΩΡΙΟΥ

 5.Ορδουλίδης Γρηγόριος Τ.Κ.ΕΠΙΣΚΟΠΗΣ

 6.Τσαλίλη-Θεοδωρίδου Χριστίνα Τ.Κ.ΖΕΡΒΟΧΩΡΙΟΥ

 7. Τομπουλίδου Ζωγράφα Τ.Κ.ΛΕΥΚΑΔΙΩΝ

 8. Βίλτσα Σωτηρία Τ.Κ.ΜΑΡΙΝΑΣ

 9. Μίλης Κωνσταντίνος Τ.Κ.ΜΟΝΟΣΠΙΤΩΝ

 10.Πρόϊος Χρήστος Τ.Κ.ΠΟΛΥΠΛΑΤΑΝΟΥ

 11. Αλματζής Χρήστος Τ.Κ.ΣΤΕΝΗΜΑΧΟΥ

 Ο Δήμαρχος κ. Νικόλαος Κουτσογιάννης προσκλήθηκε και παρίσταται στη συνεδρίαση.

 Στη συνεδρίαση παρευρίσκεται και η κ. Ολυμπία Αδαμίδου, υπάλληλος του Δήμου, για την τήρηση των πρακτικών.

 Κατά τη συζήτηση του 4ου θέματος της ημερήσιας διάταξης και πριν τη λήψη της απόφασης αποχώρησε ο κ.Τζουβάρας Βασίλης και δεν προσήλθε μέχρι το πέρας της συνεδρίασης.

 Ο Πρόεδρος κήρυξε την έναρξη της συνεδρίασης και αφού τηρήθηκε ενός λεπτού σιγή στη μνήμη του πρώην Δημάρχου Νάουσας κ.Γρηγορίου Λιόλιου, του οποίου η κηδεία έγινε την 16/4/2016, μίλησαν για αυτόν ο Δήμαρχος και οι αρχηγοί των δημοτικών παρατάξεων.

 Στη συνέχεια ο Πρόεδρος πρότεινε να συζητηθούν τα κατωτέρω θέματα, προ ημερησίας διάταξης, ως κατεπείγοντα.

1. Έγκριση ή μη, της δωρεάν ταφής του πρώην Δημάρχου Νάουσας κ.Λιόλιου Γρηγορίου.
2. Έκδοση ψηφίσματος, για την μη κατάργηση του εξεταστικού κέντρου της Ειρηνούπολης.
3. Έγκριση ή μη, πρόσληψης υδρονομέων στην Τ.Κ. Μαρίνας και στη Δ.Ε Ειρηνούπολης.

 Το λόγο πήρε ο κ.Δήμαρχος και ζήτησε από το σώμα να εγκρίνει να συζητηθεί ως κατεπείγον, η κάλυψη της δαπάνης της ταφής και του μνημείου του πρώην Δημάρχου.

 Για το δεύτερο θέμα ο κ.Δήμαρχος, δήλωσε ότι η Περιφερειακή Δ/νση Εκπαίδευσης έκανε γνωστό ότι το εξεταστικό κέντρο του Λυκείου Ειρηνούπολης, δεν θα λειτουργήσει φέτος και τα παιδιά θα χρειαστεί να μεταφερθούν στο εξεταστικό κέντρο της Νάουσας. Έχει γίνει επαφή με τους υπηρεσιακού παράγοντες αλλά και με συνεργάτες του Υπουργού, εκφράστηκε η έντονη αντίθεσή της διοίκησης του Δήμου σε αυτήν εξέλιξη, κυρίως λόγω του χρόνου για τον οποίο γίνεται, της αναστάτωσης που φέρνει η απόφαση αυτή στου μαθητές, η οποία ανατρέπει όλον τον προγραμματισμό τους. Το ποσό που εξοικονομείται, από την κατάργηση του εξεταστικού κέντρου Ειρηνούπολης ανέρχεται στο ποσό των 700,00€. Η διοίκηση του Δήμου ζήτησε από τον Υπουργό να ανακαλέσει άμεσα την αδικαιολόγητη και αψυχολόγητη απόφαση των υπηρεσιών, προσφέροντας μάλιστα τη συνδρομή του Δήμου για να καλυφθεί το ποσό των 700€ για την φετινή χρονιά ούτως ώστε να μην υπάρξει μετακίνηση των μαθητών. Αφού πήραν το λόγο δημοτικοί σύμβουλοι και ύστερα από την πρόταση που είχε γίνει από τον κ. Καραμπατζό, προκειμένου να ενισχυθεί η θέση του Δημάρχου για την έκδοση ψηφίσματος με την συνδρομή και της αντιπολίτευσης, κατατέθηκε η πρόταση από τον κ.Δήμαρχο για την έκδοση ψηφίσματος.

 Για το τρίτο θέμα το λόγο πήρε ο κ.Δήμαρχος, λέγοντας ότι λόγω των καιρικών συνθηκών και της μη ικανοποιητικής βροχόπτωσης υπάρχει ανάγκη η ημερομηνία έναρξης της αρδευτικής περιόδου να ξεκινήσει νωρίτερα.

 Στη συνέχεια ο Πρόεδρος έθεσε προς ψήφιση ως προς τον κατεπείγοντα χαρακτήρα, για τη συζήτηση των ανωτέρω θεμάτων προ ημερησίας, όπως τον εισηγήθηκαν οι εισηγητές.

Κατά την ψηφοφορία για τον κατεπείγοντα χαρακτήρα και των τριών θεμάτων:

ΝΑΙ ψήφισαν και οι τριάντα (30) δημοτικοί σύμβουλοι οι κ.κ. Αποστόλου, Πασχούλα, Δάγγας, Μάντσιος, Παρθενόπουλος, Σέπκας, Λαζαρίδου, Παντζαρτζίδης, Μπίλης, Τζουβάρας, Βαλσαμίδης, Γαϊτανίδης, Ορδουλίδης, Τάκη-Τζέπου, Κουτσογιάννης, Μαλάκη, Καρανάτσιος, Αραμπατζή, Τορορή, Καραμπατζός, Μπαλτατζίδου, Βασιλείου, Τσαγκαλίδου, Γιαννούλης, Γκαρνέτας, Βαδόλας, Τριανταφύλλου, Ρίζος, Δημησκής και Λακηνάνος

 Το Δ.Σ ύστερα από διαλογική συζήτηση και έχοντας υπόψη τον κανονισμό λειτουργίας του Δ.Σ. (αρ.60/2013 ΑΔΣ)

**ΑΠΟΦΑΣΙΖΕΙ ΟΜΟΦΩΝΑ**

Τη συζήτηση, προ ημερήσιας διάταξης, των κατωτέρω θεμάτων

1. Έγκριση ή μη, της δωρεάν ταφής του πρώην Δημάρχου Νάουσας κ.Λιόλιου Γρηγορίου.
2. Έκδοση ψηφίσματος, για την μη κατάργηση του εξεταστικού κέντρου της Ειρηνούπολης.
3. Έγκριση ή μη, πρόσληψης υδρονομέων στην Τ.Κ. Μαρίνας και στη Δ.Ε Ειρηνούπολης.

**Ακροτελεύτια διάταξη**

Από τις διατάξεις αυτής της απόφασης δεν θα προκληθεί δαπάνη σε βάρος του προϋπολογισμού του Δήμου έτους 2016. Η παρούσα απόφαση έλαβε αύξοντα αριθμό **102/2016.**

......................................................................................................................……

Για το σκοπό αυτό συντάχθηκε το πρακτικό αυτό και υπογράφεται ως εξής:

 **Ο ΠΡΟΕΔΡΟΣ**  **ΤΑ ΜΕΛΗ**

 Υπογραφή όπως στην αρχή Υπογραφή όπως στην αρχή

**Ακριβές απόσπασμα**

**Ο ΠΡΟΕΔΡΟΣ Δ.Σ.**

 **ΑΠΟΣΤΟΛΟΣ ΑΠΟΣΤΟΛΟΥ**